title: Directiva 2009/124/CE a Comisiei din 25 septembrie 2009 de modificare a anexei I la Directiva 2002/32/CE a Parlamentului European și a Consiliului privind nivelurile maxime pentru arsen, teobromină, Datura sp., Ricinus communis L., Croton tiglium L. și Abrus precatorius L. (Text cu relevanță pentru SEE)

text:
               26.9.2009

               RO

               Jurnalul Oficial al Uniunii Europene

               L 254/100

      DIRECTIVA 2009/124/CE A COMISIEI

   din 25 septembrie 2009
   de modificare a anexei I la Directiva 2002/32/CE a Parlamentului European și a Consiliului privind nivelurile maxime pentru arsen, teobromină, Datura sp., Ricinus communis L., Croton tiglium L. și Abrus precatorius L.
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2002/32/CE a Parlamentului European și a Consiliului din 7 mai 2002 privind substanțele nedorite din furaje (1), în special articolul 8 alineatul (1),
   întrucât:

               (1)

               Directiva 2002/32/CE interzice utilizarea de produse destinate hranei pentru animale al căror nivel de substanțe nedorite depășește nivelurile maxime stabilite în anexa I la aceasta.

               (2)

               În ceea ce privește hrana pentru animale obținută prin prelucrarea peștelui sau a altor animale marine, informațiile recente furnizate de autoritățile competente din statele membre privind prezența arsenului total (suma arsenului organic și anorganic) indică faptul că este necesară creșterea anumitor niveluri maxime de arsen total. Produsele secundare ale industriei de filetare a peștelui reprezintă materii prime valoroase pentru producția de făină de pește și ulei de pește utilizate în hrana combinată pentru animale, în special în hrana pentru pești.

               (3)

               Creșterea nivelurilor maxime pentru arsenul total din hrana pentru animale obținută din prelucrarea peștelui sau a altor animale marine, precum și a arsenului total din hrana pentru pești, nu aduce modificări ale nivelurilor maxime ale arsenului anorganic. Deoarece efectele adverse potențiale ale arsenului asupra sănătății animale și umane sunt determinate de fracția anorganică a acestuia din hrana pentru animale sau din produsele alimentare, iar compușii organici ai arsenului prezintă un potențial toxic extrem de redus (2), creșterea nivelurilor pentru arsenul total nu afectează protecția sănătății animale și a sănătății publice.

               (4)

               În anexa I din Directiva 2002/32/CE, arsenul se referă la arsenul total în sensul stabilirii nivelurilor maxime, deoarece nu există o metodă de rutină standardizată pentru analiza arsenului anorganic. Însă, pentru cazurile în care autoritățile competente solicită o analiză a conținutului de arsen anorganic, anexa menționată stabilește un nivel maxim pentru arsenul anorganic.

               (5)

               Deoarece metoda de extracție are uneori o influență semnificativă asupra rezultatului analitic al arsenului total, este necesară specificarea unei proceduri de extracție ca referință de utilizat pentru controlul oficial.

               (6)

               Informațiile furnizate de autoritățile competente și organizațiile părților interesate indică existența unor niveluri semnificative de arsen în aditivii aparținând grupului funcțional al compușilor de oligoelemente, autorizați prin punerea în aplicare a Regulamentului (CE) nr. 1831/2003 al Parlamentului European și al Consiliului (3). Este necesară stabilirea de niveluri maxime pentru arsen în aditivii menționați pentru a proteja sănătatea animală și publică.

               (7)

               Referitor la teobromină, Autoritatea Europeană pentru Siguranța Alimentară (EFSA) a concluzionat în avizul său din 10 iunie 2008 (4) că nivelurile maxime actuale pentru teobromină ar putea să nu protejeze în totalitate anumite specii de animale. Aceasta a evidențiat efecte adverse posibile la porci, câini și cai, precum și asupra producției de lapte la vacile de lapte. Prin urmare, este necesară stabilirea unor niveluri maxime mai scăzute.

               (8)

               În ceea ce privește alcaloizii din Datura sp., EFSA a concluzionat în avizul său din 9 aprilie 2008 (5) că, deoarece alcaloizii tropanici sunt prezenți în toate speciile de Datura, pentru protecția sănătății animale, în special a porcilor, este necesară extinderea nivelurilor maxime pentru Datura stramonium L., stabilite în anexa I la Directiva 2002/32/CE, la toate speciile de Datura.

               (9)

               În ceea ce privește ricina (din Ricinus communis L.), EFSA a concluzionat în avizul său din 10 iunie 2008 (6) că, având în vedere efectele toxice similare ale toxinelor din Ricinus communis L. (ricină), Croton tiglium L. (crotină) și Abrus precatorius L. (abrină), este necesară aplicarea nivelurilor maxime pentru Ricinus communis L., stabilite în anexa I la Directiva 2002/32/CE, și pentru Croton tiglium L. și Abrus precatorius L., separat sau în combinație.

               (10)

               Prin urmare, Directiva 2002/32/CE ar trebui să fie modificată în consecință.

               (11)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,

         ADOPTĂ PREZENTA DIRECTIVĂ:
   Articolul 1
   Anexa I la Directiva 2002/32/CE se modifică în conformitate cu anexa la prezenta directivă.
   Articolul 2
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 1 iulie 2010. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 25 septembrie 2009.

            Pentru Comisie

         Androulla VASSILIOU

            Membru al Comisiei

      (1)  JO L 140, 30.5.2002, p. 10.

      (2)  Avizul științific al Grupului pentru contaminanții din lanțul alimentar al Autorității Europene pentru Siguranța Alimentară (EFSA) privind arsenul ca substanță nedorită în hrana pentru animale, ca urmare a solicitării Comisiei Europene, The EFSA Journal (2005) 180, 1-35.

      (3)  JO L 268, 18.10.2003, p. 29.

      (4)  Avizul științific al Grupului pentru contaminanții din lanțul alimentar privind teobromina ca substanță nedorită în hrana pentru animale, ca urmare a solicitării Comisiei Europene, The EFSA Journal (2008) 725, 1-66.

      (5)  Avizul științific al Grupului pentru contaminanții din lanțul alimentar privind alcaloizii tropanici (din Datura sp.) ca substanțe nedorite în hrana pentru animale, ca urmare a solicitării Comisiei Europene, The EFSA Journal (2008) 691, 1-55.

      (6)  Avizul științific al Grupului pentru contaminanții din lanțul alimentar privind ricina (din Ricinus communis) ca substanță nedorită în hrana pentru animale, ca urmare a solicitării Comisiei Europene, The EFSA Journal (2008) 726, 1-38.

      ANEXĂ
      Anexa I la Directiva 2002/32/CE se modifică după cum urmează:

                  1.

                  Punctul 1, Arsenic, se înlocuiește cu următorul text:

                              Substanțe nedorite

                              Produse pentru furaje

                              Conținut maxim în mg/kg (ppm) pentru furaje cu un conținut de umiditate de 12 %

                              (1)

                              (2)

                              (3)

                                          „1.

                                          Arsen (1)
                                              (2)

                              Materii prime furajere, cu excepția:

                              2

                                          —

                                          făinii din iarbă, lucernă uscată și trifoi uscat, a pulpei de sfeclă de zahăr uscată și a pulpei de sfeclă de zahăr melasată, uscată

                              4

                                          —

                                          turtei de presare din sâmburi de palmier

                              4 (3)

                                          —

                                          fosfaților și algelor marine calcaroase

                              10

                                          —

                                          carbonatului de calciu

                              15

                                          —

                                          oxidului de magneziu

                              20

                                          —

                                          hranei pentru animale obținute prin prelucrarea peștelui sau a altor animale marine

                              25 (3)

                                          —

                                          făinii de alge și a materiilor prime furajere derivate din alge.

                              40 (3)

                              Particule de fier utilizate ca marcator.

                              50

                              Aditivi care aparțin grupei funcționale a compușilor de oligoelemente, cu excepția:

                              30

                                          —

                                          sulfatului de cupru pentahidrat și a carbonatului de cupru

                              50

                                          —

                                          oxidului de zinc, a oxidului de mangan și a oxidului de cupru.

                              100

                              Furaje complete, cu excepția:

                              2

                                          —

                                          furajelor complete pentru pești și a furajelor complete pentru animalele crescute pentru blană.

                              10 (3)

                              Furaje complementare, cu excepția:

                              4

                                          —

                                          furajelor minerale.

                              12

                  2.

                  Punctul 10, Teobromină, se înlocuiește cu următorul text:

                              Substanțe nedorite

                              Produse pentru furaje

                              Conținut maxim în mg/kg (ppm) pentru furaje cu un conținut de umiditate de 12 %

                              (1)

                              (2)

                              (3)

                                          „10.

                                          Teobromină

                              Furaje complete, cu excepția:

                              300

                                          —

                                          furajelor complete pentru porci

                              200

                                          —

                                          hranei complete pentru animale destinată câinilor, iepurilor, cailor și animalelor crescute pentru blană.

                              50”

                  3.

                  Punctul 14, Semințe de buruieni și fructe nemăcinate și nezdrobite care conțin alcaloizi, glucozide sau alte substanțe toxice, se înlocuiește cu următorul text:

                              Substanțe nedorite

                              Produse pentru furaje

                              Conținut maxim în mg/kg (ppm) pentru furaje cu un conținut de umiditate de 12 %

                              (1)

                              (2)

                              (3)

                                          „14.

                                          Semințe de buruieni și fructe nemăcinate și nezdrobite care conțin alcaloizi, glucozide sau alte substanțe toxice, separate sau în combinații, conținând: Datura sp.

                              Toate furajele

                              3 000
                              1 000”

                  4.

                  Punctul 15, Ricin – Ricinus communis L., se înlocuiește cu următorul text:

                              Substanțe nedorite

                              Produse pentru furaje

                              Conținut maxim în mg/kg (ppm) pentru furaje cu un conținut de umiditate de 12 %

                              (1)

                              (2)

                              (3)

                                          „15.

                                          Semințe și coji de Ricinus communis L., Croton tiglium L. și Abrus precatorius L., precum și derivatele provenite din prelucrarea acestora (4), separat sau în combinații.

                              Toate furajele

                              10

                  5.

                  Punctul 34, Croton – Croton tiglium L., se elimină.

         (1)  Nivelurile maxime se referă la arsenul total.

         (2)  Nivelurile maxime se referă la o determinare analitică a arsenului, extracția efectuându-se în acid azotic (5 % procente de greutate), timp de treizeci de minute, la temperatura de fierbere. Se pot utiliza metode de extracție echivalente, în cazul în care se demonstrează că acestea au o eficiență egală de extracție.

         (3)  La cererea autorităților competente, operatorul responsabil trebuie să efectueze o analiză care să demonstreze un conținut de arsen anorganic mai mic de 2 ppm. Această analiză prezintă o importanță deosebită în cazul speciilor de alge Hizikia fusiforme.”

         (4)  În măsura în care acestea se pot determina prin microscopie analitică.”


title: Directiva 93/109/CE a Consiliului din 6 decembrie 1993 de stabilire a normelor de exercitare a dreptului de a alege și de a fi ales pentru Parlamentul European pentru cetățenii Uniunii care au reședința într-un stat membru în care nu sunt resortisanți

text:
               20/Volumul 01

               RO

               Jurnalul Ofícial al Uniunii Europene

               3

         31993L0109

               L 329/34

               JURNALUL OFÍCIAL AL UNIUNII EUROPENE

      DIRECTIVA 93/109/CE A CONSILIULUI

   din 6 decembrie 1993
   de stabilire a normelor de exercitare a dreptului de a alege și de a fi ales pentru Parlamentul European pentru cetățenii Uniunii care au reședința într-un stat membru în care nu sunt resortisanți
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 8b alineatul (2),
   având în vedere propunerea Comisiei,
   având în vedere avizul Parlamentului European (1),
   întrucât Tratatul privind Uniunea Europeană constituie o nouă etapă în procesul de creare a unei uniuni din ce în ce mai strânse între popoarele Europei; întrucât tratatul are în special misiunea de a organiza în mod coerent și solidar relațiile între popoarele statelor membre și include, între obiectivele sale fundamentale, pe acela de a consolida protecția drepturilor și intereselor resortisanților statelor membre prin instituirea unei cetățenii a Uniunii;
   întrucât, în acest scop, dispozițiile titlului II din Tratatul privind Uniunea Europeană, care modifică Tratatul de instituire a Comunității Economice Europene în vederea creării Comunității Europene, instituie o cetățenie a Uniunii în beneficiul tuturor resortisanților statelor membre și le recunoaște acestora o serie de drepturi în acest sens;
   întrucât dreptul de a alege și de a fi ales pentru Parlamentul European în statul membru de reședință, prevăzut la articolul 8b alineatul (2) din Tratatul de instituire a Comunității Europene, constituie o aplicare a principiului nediscriminării între resortisanți și neresortisanți, precum și un corolar al dreptului la libera circulație și de ședere, prevăzut la articolul 8a din Tratatul CE;
   întrucât articolul 8b alineatul (2) din tratat nu se referă decât la posibilitatea exercitării dreptului de a alege și de a fi ales pentru Parlamentul European, fără a aduce atingere aplicării articolului 138 alineatul (3) din Tratatul CE, care prevede stabilirea unei proceduri uniforme în toate statele membre în privința acestor alegeri; întrucât acesta vizează în special desființarea condiției cetățeniei care, în prezent, este obligatorie în cea mai mare parte a statelor membre pentru exercitarea acestor drepturi;
   întrucât aplicarea articolului 8b alineatul (2) din tratat nu presupune o armonizare a sistemelor electorale din statele membre și întrucât, de asemenea, pentru a ține seama de principiul proporționalității prevăzut la articolul 3 litera (b) al treilea paragraf din Tratatul CE, conținutul legislației comunitare în materie nu trebuie să depășească ceea ce este necesar pentru atingerea obiectivului menționat la articolul 8b alineatul (2) din tratat;
   întrucât articolul 8b alineatul (2) din tratat are ca obiect posibilitatea ca toți cetățenii Uniunii, fie că sunt sau nu resortisanți ai statului membru de reședință, să exercite dreptul de a alege și de a fi aleși pentru Parlamentul European în aceleași condiții; întrucât este necesar, în consecință, ca în special condițiile legate de durata rezidenței și dovada reședinței, valabile pentru neresortisanți, să fie identice cu cele aplicabile resortisanților din statul membru în cauză;
   întrucât articolul 8b alineatul (2) din Tratatul CE prevede dreptul de a alege și de a fi ales pentru Parlamentul European în statul membru de reședință, fără ca acesta să înlocuiască dreptul de a alege și de a fi ales în statul membru în care cetățeanul european este resortisant; întrucât este importantă respectarea libertății de alegere a cetățenilor Uniunii referitor la statul membru în care vor să participe la alegerile europene, asigurându-se că nu există nici un abuz în ceea ce privește această libertate printr-un vot dublu sau o dublă candidatură;
   întrucât orice derogare de la normele generale ale prezentei directive trebuie să fie justificată, în temeiul articolului 8b alineatul (2) din Tratatul CE, de problemele specifice unui stat membru și întrucât orice dispoziție derogatorie, prin natura sa, trebuie să fie supusă unei reexaminări;
   întrucât asemenea probleme specifice se pot ridica în special într-un stat membru, unde proporția cetățenilor Uniunii care au reședința fără a avea cetățenie și care ating vârsta de vot depășește semnificativ media; întrucât un procent de 20 % dintre acești cetățeni, în raport cu întregul electorat, justifică dispozițiile derogatorii care se întemeiază pe criteriul duratei rezidenței;
   întrucât cetățenia Uniunii vizează o mai bună integrare a cetățenilor Uniunii în țările gazdă și întrucât, în acest context, evitarea oricărei polarizări între listele de candidați – resortisanți și neresortisanți este conformă cu intențiile autorilor tratatului;
   întrucât acest risc de polarizare privește în special statul membru în care proporția cetățenilor Uniunii, neresortisanți care au atins vârsta de vot depășește 20 % din totalitatea cetățenilor Uniunii cu vârstă de vot și care au reședința în Uniune și întrucât, prin urmare, este important ca acest stat membru să poată prevedea dispoziții speciale, cu respectarea articolului 8b din tratat, în ceea ce privește viitoarea compoziție a listelor de candidați;
   întrucât este necesar să se țină seama de faptul că, în anumite state membre, resortisanții altor state membre care au reședința în aceste state au drept de a alege pentru parlamentul național și întrucât, în consecință, există posibilitatea ca anumite dispoziții ale prezentei directive să nu fie aplicate,
   ADOPTĂ PREZENTA DIRECTIVĂ:
   CAPITOLUL I
   DISPOZIȚII GENERALE
   Articolul 1
   (1)   Prezenta directivă stabilește normele prin care cetățenii Uniunii care au reședința într-un stat membru în care nu sunt resortisanți își pot exercita dreptul de a alege și de a fi ales pentru Parlamentul European.
   (2)   Dispozițiile prezentei directive nu aduc atingere dispozițiilor fiecărui stat membru cu privire la dreptul de a alege și de a fi ales al propriilor resortisanți care au reședința în afara teritoriului său electoral.
   Articolul 2
   În sensul prezentei directive:

               1.

               „alegeri pentru Parlamentul European” înseamnă alegerile prin vot universal direct ale reprezentanților în Parlamentul European, în conformitate cu Actul din 20 septembrie 1976 (2);

               2.

               „teritoriu electoral” înseamnă teritoriul unui stat membru în care, în conformitate cu actul citat anterior și, în acest cadru, cu legea electorală din acest stat membru, reprezentanții în Parlamentul European sunt aleși de către populația acestui stat membru;

               3.

               „stat membru de reședință” înseamnă statul membru în care cetățeanul Uniunii are reședința fără a avea cetățenia acestuia;

               4.

               „stat membru de origine” înseamnă statul membru în care cetățeanul Uniunii este resortisant;

               5.

               „alegătorul comunitar” înseamnă orice cetățean al Uniunii care are dreptul de a alege pentru Parlamentul European în statul membru de reședință, în conformitate cu dispozițiile prezentei directive;

               6.

               „persoana eligibilă comunitar” înseamnă orice cetățean al Uniunii care are drept de a fi ales în Parlamentul European în statul membru de reședință, în conformitate cu dispozițiile prezentei directive;

               7.

               „listă electorală” înseamnă registrul oficial al tuturor alegătorilor cu drept de a alege într-o anumită circumscripție sau colectivitate locală, întocmit și actualizat de către autoritatea competentă în conformitate cu dreptul electoral al statului membru de reședință sau registrul de evidență a populației, dacă acesta face referire la calitatea de alegător;

               8.

               „zi de referință” înseamnă ziua sau zilele în care cetățenii Uniunii trebuie să îndeplinească, în conformitate cu dreptul statului membru de reședință, condițiile impuse pentru a fi alegător sau persoană eligibilă în acest stat;

               9.

               „declarație oficială” înseamnă actul emis de persoana în cauză și a cărui inexactitate este pasibilă de sancțiuni, în conformitate cu dreptul intern aplicabil.

         Articolul 3
   Orice persoană care în ziua de referință:

               (a)

               este cetățean al Uniunii, în înțelesul articolului 8 alineatul (1) paragraful al doilea din tratat și care

               (b)

               fără a avea cetățenia statului membru de reședință, îndeplinește condițiile de care depinde dreptul de a alege și de a fi ales al resortisanților săi, în conformitate cu legislația statului membru respectiv,

         are dreptul de a alege și de a fi ales în statul membru de reședință în timpul alegerilor pentru Parlamentul European, dacă nu este deposedată de aceste drepturi în temeiul articolului 6 sau 7.
   În cazul în care resortisanții statului membru de reședință, pentru a fi aleși, trebuie să fi dobândit cetățenia cu o perioadă de timp minimă înainte, se consideră că cetățenii Uniunii au îndeplinit această condiție dacă au obținut cetățenia unui stat membru cu aceeași perioadă de timp înainte.
   Articolul 4
   (1)   Alegătorul comunitar își exercită dreptul de a alege fie în statul membru de reședință, fie în statul membru de origine. Nimeni nu poate vota mai mult de o dată în timpul acelorași alegeri.
   (2)   Nimeni nu poate fi candidat în mai mult de un stat membru în timpul acelorași alegeri.
   Articolul 5
   În cazul în care resortisanții statului membru de reședință, pentru a fi alegători sau persoane eligibile, trebuie să aibă reședința pe teritoriul electoral pe o perioadă de timp minimă, se consideră că alegătorii și persoanele eligibile comunitar îndeplinesc această condiție dacă au avut reședința în alte state membre o perioadă de timp echivalentă. Această dispoziție se aplică fără a aduce atingere condițiilor specifice legate de durata rezidenței într-o circumscripție sau colectivitate locală determinată.
   Articolul 6
   (1)   Orice cetățean al Uniunii care are reședința într-un stat membru fără a avea cetățenia acestuia și care, prin efectul unei hotărâri judecătorești individuale în materie civilă sau penală, este decăzut din dreptul de a fi ales fie în temeiul dreptului statului membru, fie al dreptului statului membru de origine, este exclus de la exercitarea acestui drept în statul membru de reședință în cazul alegerilor pentru Parlamentul European.
   (2)   Candidatura oricărui cetățean al Uniunii la alegerile pentru Parlamentul European în statul membru de reședință este declarată inadmisibilă în cazul în care acest cetățean nu poate prezenta adeverința menționată în articolul 10 alineatul (2).
   Articolul 7
   (1)   Statul membru de reședință se poate asigura că cetățeanul Uniunii Europene care și-a manifestat voința de a-și exercita dreptul de a alege pe teritoriul să nu este decăzut din acest drept prin efectul unei hotărâri judecătorești individuale în materie civilă sau penală în statul membru de origine.
   (2)   Pentru aplicarea alineatului (1) din prezentul articol, statul membru de reședință poate notifica declarația menționată la articolul 9 alineatul (2) statului membru de origine. În același scop, informațiile utile și în mod normal disponibile din partea statului de origine se transmit în formele și la termenele corespunzătoare; aceste informații nu pot conține decât indicațiile strict necesare pentru aplicarea prezentului articol și nu pot fi utilizate decât în acest scop. În cazul în care informațiile transmise infirmă conținutul declarației, statul membru de reședință ia măsurile necesare pentru a împiedica persoana în cauză să voteze.
   (3)   De asemenea, statul membru de origine poate transmite către statul membru de reședință, în formele și la termenele corespunzătoare, toate informațiile necesare punerii în aplicare a prezentului articol.
   Articolul 8
   (1)   Alegătorul comunitar își exercită dreptul de a alege în statul membru de reședință dacă și-a manifestat voința în acest sens.
   (2)   În cazul în care votul este obligatoriu în statul membru de reședință, această obligație se aplică alegătorilor comunitari care și-au manifestat voința în acest sens.
   CAPITOLUL II
   EXERCITAREA DREPTULUI DE A ALEGE ȘI DE A FI ALES
   Articolul 9
   (1)   Statele membre iau măsurile necesare pentru a permite alegătorului comunitar care și-a manifestat voința de a fi înscris pe lista electorală în timp util înaintea scrutinului.
   (2)   Pentru a fi înscris pe lista electorală, alegătorul comunitar are obligația de a aduce aceleași dovezi ca și un alegător resortisant. Între altele, el are obligația de a da o declarație oficială care să precizeze:

               (a)

               cetățenia și adresa pe teritoriul electoral al statului membru de reședință;

               (b)

               după caz, în ce colectivitate locală sau circumscripție din statul membru de origine a fost înscris ultima dată pe lista electorală și

               (c)

               că nu își va exercita dreptul de a alege decât în statul membru de reședință.

         (3)   De asemenea, statul membru de reședință poate impune alegătorului comunitar:

               (a)

               să precizeze în declarația menționată la alineatul (2) că nu este decăzut din dreptul de a alege în statul membru de origine;

               (b)

               să prezinte un document de identitate valabil și

               (c)

               să precizeze data de la care este rezident în acest stat sau într-un alt stat membru.

         (4)   Alegătorii comunitari care au fost înscriși pe lista electorală rămân înscriși pe această listă în aceleași condiții ca și alegătorii resortisanți, până când solicită să fie radiați sau până când sunt radiați din oficiu, pentru că nu mai întrunesc condițiile necesare pentru exercitarea dreptului de a alege.
   Articolul 10
   (1)   La depunerea declarației de candidatură, fiecare persoană eligibilă comunitar are obligația de a aduce aceleași dovezi ca și un candidat resortisant. De asemenea, aceasta dă o declarație oficială care să precizeze:

               (a)

               cetățenia și adresa sa pe teritoriul electoral al statului membru de reședință;

               (b)

               că nu este, simultan, candidat la alegerile pentru Parlamentul European într-un alt stat membru;

               (c)

               în ce colectivitate locală sau circumscripție din statul membru de origine a fost înscris ultima dată pe lista electorală, după caz.

         (2)   Persoana eligibilă comunitar are obligația de a prezenta, de asemenea, o dată cu depunerea candidaturii sale, o adeverință din partea autorităților administrative competente din statul membru de origine care să certifice că nu este decăzută din dreptul de a fi aleasă în acest stat membru sau că o asemenea decădere nu este cunoscută de către aceste autorități.
   (3)   De asemenea, statul membru de reședință poate impune ca persoana eligibilă comunitar să prezinte un document de identitate valabil; de asemenea, el poate solicita ca aceasta să precizeze și data de la care a devenit resortisant al unui stat membru.
   Articolul 11
   (1)   Statul membru de reședință îl informează pe cel interesat despre rezultatul cererii sale de înscriere pe lista electorală sau despre decizia privind admisibilitatea candidaturii sale.
   (2)   În caz de refuz al înscrierii pe lista electorală sau al respingerii candidaturii, persoana în cauză poate introduce acțiunile de recurs prevăzute de legislația statului membru de reședință pentru cazuri identice în care sunt implicați alegătorii și persoanele eligibile care sunt resortisanți.
   Articolul 12
   Statul membru de reședință informează în timp util și în formele corespunzătoare pe alegătorii comunitari și pe persoanele eligibile comunitar despre condițiile și normele de exercitare a dreptului de a alege și de a fi aleși în acest stat.
   Articolul 13
   Statele membre schimbă informațiile necesare aplicării articolului 4. În acest scop, statul membru de reședință transmite statului membru de origine, pe baza declarației oficiale menționate la articolele 9 și 10, în termenul corespunzător premergător fiecărui scrutin, informațiile referitoare la resortisanții celui de al doilea stat care au fost înscriși pe listele electorale sau și-au prezentat candidatura. Statul membru de origine ia, în conformitate cu legislația sa internă, măsurile necesare în scopul evitării votului dublu și candidaturii duble a resortisanților săi.
   CAPITOLUL III
   DISPOZIȚII DEROGATORII ȘI TRANZITORII
   Articolul 14
   (1)   În cazul în care într-un stat membru, la data de 1 ianuarie 1993, proporția cetățenilor Uniunii care au reședința în statul respectiv fără a poseda cetățenia acestuia și care au împlinit vârsta de vot depășește 20 % din totalul cetățenilor Uniunii cu vârstă de vot și care au reședința în statele membre, acesta poate rezerva, prin derogare de la articolele 3, 9 și 10:

               (a)

               dreptul de a alege pentru alegătorii comunitari care au reședința în acest stat membru pe o durată minimă care nu poate depăși cinci ani;

               (b)

               dreptul de a fi ales pentru persoanele eligibile comunitar care au reședința în acest stat membru pe o durată minimă care nu poate depăși zece ani.

         Aceste dispoziții nu aduc atingere măsurilor corespunzătoare pe care acest stat membru le poate lua în materie de alcătuire a listelor de candidați și vizează în special facilitarea integrării cetățenilor Uniunii care nu sunt resortisanți.
   Cu toate acestea, alegătorii și persoanele eligibile comunitar care, datorită faptului că au reședința în afara statului membru de origine sau a duratei acesteia nu au dreptul de a alege sau de a fi alese în acest stat nu trebuie să fie supuse condițiilor de durată a rezidenței menționate la primul paragraf.
   (2)   În cazul în care, la 1 februarie 1994, legislația unui stat membru dispune ca resortisanții unui alt stat membru care au reședința pe teritoriul său să dețină dreptul de a alege în parlamentul național al acestui stat și să poată fi înscriși, în acest scop, pe listele electorale ale acestui stat membru exact în aceleași condiții ca și alegătorii săi care sunt resortisanți, primul stat membru poate, prin derogare de la prezenta directivă, să nu aplice acestor resortisanți articolele 6-13.
   (3)   Pe data de 31 decembrie 1997 și, ulterior, cu 18 luni înaintea fiecărei alegeri pentru Parlamentul European, Comisia prezintă Parlamentului European și Consiliului un raport în care aceasta verifică continuitatea motivelor care justifică acordarea unei derogări în conformitate cu articolul 8b alineatul (2) din Tratatul CE pentru statele membre în cauză și propune, după caz, să se procedeze la adaptările corespunzătoare.
   Statele membre care adoptă dispozițiile derogatorii în conformitate cu alineatul (1) furnizează Comisiei toate informațiile necesare în acest sens.
   Articolul 15
   Pentru cel de-al patrulea scrutin direct pentru Parlamentul European se aplică următoarele dispoziții speciale:

               (a)

               cetățenii Uniunii care, la 15 februarie 1994, au deja drept de a alege în statul membru de reședință și care figurează pe o listă electorală în statul membru de reședință nu sunt supuși formalităților prevăzute la articolul 9;

               (b)

               statele membre în care listele electorale au fost întocmite înainte de 15 februarie 1994 iau măsurile necesare pentru a permite alegătorilor comunitari care vor să își exercite dreptul de a alege să se înscrie pe listele electorale într-un termen corespunzător, înainte de ziua scrutinului;

               (c)

               statele membre care, fără a stabili o listă electorală specială, menționează calitatea de alegător în registrul de evidență a populației și în care votul nu este obligatoriu, pot aplica acest sistem în mod egal alegătorilor comunitari care figurează în acest registru și care, după ce au fost informați individual despre drepturile lor, nu și-au manifestat voința de a-și exercita dreptul de a alege în statul membru de origine. Ele transmit autorităților statului membru de origine documentul care cuprinde intenția exprimată de acești alegători de a alege în statul membru de reședință;

               (d)

               statele membre în care procedura internă de desemnare a candidaților partidelor sau grupărilor politice este reglementată prin lege pot dispune ca aceste proceduri, care au fost inițiate, în conformitate cu această lege, înainte de 1 februarie 1994 și deciziile luate în acest cadru să rămână valabile.

         CAPITOLUL IV
   DISPOZIȚII FINALE
   Articolul 16
   Comisia întocmește un raport către Parlamentul European și Consiliu, înainte de 31 decembrie 1995, cu privire la aplicarea prezentei directive în timpul alegerilor pentru Parlamentul European din iunie 1994. Pe baza raportului menționat anterior, Consiliul, hotărând în unanimitate pe baza propunerii Comisiei și după consultarea Parlamentului European, poate adopta dispoziții de modificare a prezentei directive.
   Articolul 17
   Statele membre adoptă actele cu putere de lege și actele administrative necesare pentru a se conforma prezentei directive până la 1 februarie 1994. Statele membre informează de îndată Comisia cu privire la aceasta.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 18
   Prezenta directivă intră în vigoare la data publicării în Jurnalul Oficial al Comunităților Europene.
   Articolul 19
   Prezenta directivă se adresează statelor membre.

      Adoptată la Bruxelles, 6 decembrie 1993.

            Pentru Consiliu

            Președintele

         W. CLAES

      (1)  JO C 329, 6.12.1993

      (2)  JO L 278, 8.10.1976, p. 5


title: Directiva 2011/58/UE a Comisiei din 10 mai 2011 de modificare a Directivei 91/414/CEE a Consiliului în vederea reînnoirii includerii substanței active carbendazim  Text cu relevanță pentru SEE

text:
               11.5.2011

               RO

               Jurnalul Oficial al Uniunii Europene

               L 122/71

         DIRECTIVA 2011/58/UE A COMISIEI
   din 10 mai 2011
   de modificare a Directivei 91/414/CEE a Consiliului în vederea reînnoirii includerii substanței active carbendazim
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Includerea substanței active carbendazim în anexa I la Directiva 91/414/CEE expiră la 13 iunie 2011.

               (2)

               La cerere, includerea unei substanțe active poate fi reînnoită pentru o perioadă care să nu depășească zece ani. La 6 august 2007, Comisia a primit o astfel de cerere din partea solicitantului cu privire la reînnoirea includerii acestei substanțe.

               (3)

               La 10 ianuarie 2008, solicitantul a transmis statului membru raportor, Germania, informații în sprijinul cererii sale de reînnoire a includerii substanței active carbendazim.

               (4)

               Statul membru raportor a întocmit un proiect de raport de reevaluare, cu privire la care solicitantul a transmis observații la 13 mai 2009, și care, după finalizare, a fost transmis solicitantului și Comisiei, la 24 iulie 2009. Pe lângă evaluarea substanței, raportul cuprinde o listă cu studiile pe care statul membru raportor s-a bazat la întocmirea evaluării sale.

               (5)

               La 28 iulie 2009, Comisia a transmis proiectul raportului de reevaluare Autorității Europene pentru Siguranța Alimentară (denumită în continuare: „Autoritatea”) și statelor membre în vederea unor eventuale observații.

               (6)

               La cererea Comisiei, proiectul raportului de reevaluare a fost evaluat inter pares de statele membre și de Autoritate și a făcut obiectul unor observații din partea solicitantului la 14 decembrie 2009. La 30 aprilie 2010, Autoritatea a prezentat Comisiei concluzia sa cu privire la evaluarea inter pares a riscului asociat substanței carbendazim (2). După ce solicitantului i s-a oferit posibilitatea de a formula observații și ținând cont de aceste observații, transmise la 31 mai 2010, proiectul raportului de reevaluare și concluzia Autorității au fost examinate de statele membre și de Comisie în cadrul Comitetului permanent pentru lanțul alimentar și sănătatea animală, fiind finalizate la 23 noiembrie 2010, sub forma raportului de examinare al Comisiei pentru substanța activă carbendazim.

               (7)

               Diferitele examinări efectuate au relevat că este de așteptat ca produsele de protecție a plantelor care conțin carbendazim să continue să îndeplinească cerințele prevăzute la articolul 5 alineatul (1) literele (a) și (b) din Directiva 91/414/CEE în ceea ce privește utilizările examinate și prezentate în detaliu în raportul de examinare al Comisiei. Prin urmare, este adecvat să se reînnoiască includerea substanței active carbendazim în anexa I la Directiva 91/414/CEE, pentru a se asigura că produsele de protecție a plantelor care conțin această substanță activă pot continua să fie autorizate, dacă îndeplinesc cerințele din directiva respectivă. În afară de utilizările specificate în cazul primei includeri, solicitantul susține în dosarul său de reînnoire și utilizarea la culturile de sfeclă furajeră. Având în vedere informațiile suplimentare furnizate de solicitant, utilizarea la culturile de sfeclă furajeră ar trebui adăugată în lista cu utilizările care pot fi autorizate.

               (8)

               Articolul 5 alineatul (4) din Directiva 91/414/CEE prevede că includerea unei substanțe în anexa I poate face obiectul unor restricții. Pentru a reflecta în mod corect nivelul înalt de protecție a sănătății umane și animale, precum și a mediului, pe care Uniunea se străduiește să-l atingă, este necesar ca utilizările substanței active carbendazim să fie limitate la cele care au fost efectiv evaluate și care sunt considerate conforme cerințelor specificate la articolul 5 alineatul (1) din Directiva 91/414/CEE. Aceasta implică faptul că utilizările care nu figurează în lista de utilizări specificată în anexa I la directiva respectivă nu pot fi autorizate dacă nu sunt adăugate în prealabil în lista respectivă. Este adecvat să fie fixate limite maxime pentru conținutul a două impurități relevante, 2-amino-3-hidroxifenazină (AHF) și 2,3-diaminofenazină (DAF), din produsele comerciale conținând carbendazim.

               (9)

               Fără a se aduce atingere concluziei specificate în considerentul 8, este adecvat să se obțină informații suplimentare cu privire la anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate face obiectul unor condiții. Prin urmare, este adecvat să se ceară solicitantului să furnizeze informații suplimentare cu privire la degradarea aerobă în sol, la riscul pe termen lung pentru păsări și la relevanța unei a treia impurități, denumită, din motive de confidențialitate, AEF037197. În plus, ar trebui să se ceară solicitantului să examineze studiile incluse în lista din proiectul raportului de reevaluare din 16 iulie 2009 (volumul 1, nivelul 4 „Alte informații”, pp. 155 – 157).

               (10)

               Mai multe state membre și-au exprimat preocuparea cu privire la profilul de risc al acestei substanțe. Preocupări similare au fost exprimate cu ocazia primei includeri. Dosarul de reînnoire se bazează, parțial, pe informațiile cu privire la toxicitate utilizate în cursul evaluării dosarului transmis în vederea includerii inițiale a acestei substanțe. Includerea inițială a fost limitată la o perioadă de trei ani (3). Ar trebui să se țină seama și de gradul tot mai mare de conștientizare a necesității de a asigura un nivel ridicat de protecție a sănătății umane și animale, precum și un mediu sustenabil. Prin urmare, este adecvat ca perioada de reînnoire a includerii să fie limitată la trei ani și jumătate.

               (11)

               La fel ca în cazul tuturor substanțelor incluse în anexa I la Directiva 91/414/CEE, statutul substanței active carbendazim ar putea fi revizuit în temeiul articolului 5 alineatul (5) din directiva respectivă, în lumina oricăror noi informații disponibile, cum sunt cele obținute din evaluarea ei, în prezent în curs de desfășurare, în cadrul Directivei 98/8/CE a Parlamentului European și a Consiliului din 16 februarie 1998 privind comercializarea produselor biodestructive (4), precum și pe baza revizuirii literaturii științifice relevante.

               (12)

               Ar trebui să treacă o perioadă de timp rezonabilă înainte de reînnoirea includerii unei substanțe active în anexa I la Directiva 91/414/CEE, pentru a permite statelor membre și părților interesate să se pregătească în vederea respectării noilor cerințe care decurg din reînnoirea includerii.

               (13)

               Fără a aduce atingere obligațiilor definite în Directiva 91/414/CEE în cazul reînnoirii includerii unei substanțe active în anexa I a respectivei directive, statele membre ar trebui să dispună de o perioadă de șase luni după reînnoire pentru a revizui autorizațiile produselor de protecție a plantelor care conțin carbendazim, pentru a se asigura că cerințele menționate în Directiva 91/414/CEE, în special la articolul 13, precum și condițiile relevante menționate în anexa I la respective directivă, continuă să fie respectate. În funcție de situație, statele membre ar trebui să reînnoiască, dacă este cazul cu modificări, sau să refuze să reînnoiască autorizațiile. Prin derogare de la termenul respectiv, ar trebui acordată o perioadă mai lungă pentru transmiterea și evaluarea actualizării dosarului complet la care se face referire în anexa III pentru fiecare produs de protecție a plantelor și pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (14)

               Prin urmare, Directiva 91/414/CEE ar trebui modificată în consecință.

               (15)

               Comitetul permanent pentru lanțul alimentar și sănătatea animală nu a emis un aviz în termenul stabilit de președintele său și, prin urmare, Comisia a înaintat Consiliului o propunere privind aceste măsuri. Întrucât, la expirarea perioadei menționate la articolul 19 alineatul (2) paragraful al doilea din Directiva 91/414/CEE, Consiliul nici nu a adoptat măsurile propuse, nici nu a indicat că se opune lor, aceste măsuri se adoptă de către Comisie,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte începând cu 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   În conformitate cu Directiva 91/414/CEE, statele membre, după caz, modifică sau retrag până la 1 decembrie 2011 autorizațiile existente pentru produsele de protecție a plantelor care conțin carbendazim.
   Până la data respectivă, statele membre verifică, în special, dacă substanța activă carbendazim respectă condițiile din anexa I la directiva respectivă, cu excepția celor din partea B a rubricii referitoare la respectiva substanță activă, precum și dacă titularul autorizației deține sau are acces la un dosar care îndeplinește cerințele din anexa II la directiva respectivă, în conformitate cu condițiile menționate la articolul 13 al directivei respective.
   (2)   Prin derogare de la alineatul (1), pentru fiecare produs de protecție a plantelor autorizat care conține carbendazim, fie ca substanță activă unică, fie ca una dintr-o serie de substanțe active, toate fiind incluse în lista din anexa I la Directiva 91/414/CEE până la 1 iunie 2011 cel târziu, statele membre, în situația în care este necesar, reevaluează produsele ținând cont de evoluțiile cunoștințelor științifice și tehnice și în conformitate cu principiile uniforme menționate în anexa VI la Directiva 91/414/CEE, pe baza unui dosar care îndeplinește cerințele din anexa III la directiva respectivă și luând în considerare partea B a rubricii din anexa I la directiva respectivă referitoare la carbendazim. Pe baza respectivei evaluări, statele membre stabilesc dacă produsul continuă să respecte condițiile menționate la articolul 4 alineatul (1) literele (b), (c), (d) și (e) din Directiva 91/414/CEE. Pe baza celor stabilite, după caz, statele membre modifică sau retrag autorizația, până la 1 decembrie 2013.
   Articolul 4
   Prezenta directivă intră în vigoare la data de 1 iunie 2011.
   Articolul 5
   Prezenta directivă se adresează statelor membre.

      Adoptată la Bruxelles, 10 mai 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  Autoritatea Europeană pentru Siguranța Alimentară: Conclusion on the peer review of the pesticide risk assessment of the active substance carbendazim (Concluzia evaluării inter pares a riscului utilizării ca pesticid a substanței active carbendazim) EFSA Journal 2010; 8(5):1598.

      (3)  Directiva 2006/135/CE a Comisiei din 11 decembrie 2006 de modificare a Directivei 91/414/CEE a Consiliului în vederea înscrierii substanței active carbendazim (JO L 349, 12.12.2006, p. 37).

      (4)  JO L 123, 24.4.1998, p. 1.

      ANEXĂ
      În anexa I la Directiva 91/414/CEE, rândul nr. 149 se înlocuiește cu următorul text:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „149

                     Carbendazim
                     Nr. CAS 10605-21-7
                     Nr. CIPAC 263

                     Metil benzimidazol-2-il carbamat

                     ≥ 980 g/kg
                     Impurități relevante

                                 2-amino-3-hidroxifenazină (AHF): nu mai mult de 0,0005 g/kg

                                 2,3-diaminofenazină (DAF): nu mai mult de 0,003 g/kg

                     1 iunie 2011

                     30 noiembrie 2014

                     PARTEA A
                     Pot fi autorizate doar utilizările ca fungicid pentru următoarele culturi:

                                 —

                                 cereale;

                                 —

                                 semințe de rapiță;

                                 —

                                 sfeclă de zahăr și furajeră;

                                 —

                                 porumb,

                           în cantități care nu depășesc:

                                 —

                                 0,25 kg de substanță activă la hectar și pe aplicare pentru cereale și semințe de rapiță;

                                 —

                                 0,075 kg de substanță activă la hectar și pe aplicare pentru sfeclă de zahăr și furajeră;

                                 —

                                 0,1 kg de substanță activă la hectar și pe aplicare pentru porumb.

                           Următoarele utilizări nu se autorizează:

                                 —

                                 aplicarea aeriană;

                                 —

                                 aplicarea cu ajutorul unor pulverizatoare de spate și a unor aparate manevrate manual, nici de către amatori, nici de către utilizatori profesioniști;

                                 —

                                 grădinărit de casă.

                           Statele membre se asigură că sunt aplicate toate măsurile corespunzătoare de reducere a riscului. Trebuie acordată o atenție specială protecției:

                                 —

                                 organismelor acvatice. Trebuie aplicate măsuri corespunzătoare de reducere a derivei pentru a reduce la minimum expunerea apelor de suprafață. Aceste măsuri pot include doar păstrarea unei distanțe între suprafețele tratate și apele de suprafață sau această măsură în combinație cu alte tehnici și dispozitive de reducere a derivei;

                                 —

                                 râmelor și a altor macroorganisme din sol. Condițiile de autorizare includ măsuri de reducere a riscului, cum sunt selectarea celei mai favorabile combinații privind numărul și timpii de aplicare, precum și, dacă este cazul, a gradului de concentrare a substanței active;

                                 —

                                 păsărilor (risc pe termen lung). În funcție de rezultatele evaluării riscului pentru utilizări specifice, pot deveni necesare măsuri țintite de limitare a riscului, pentru a reduce expunerea la minimum;

                                 —

                                 operatorilor, care trebuie să poarte îmbrăcăminte protectoare adecvată, în special mănuși, salopete, cizme din cauciuc, protecție pentru față sau ochelari de protecție în timpul operațiilor de amestecare, încărcare, aplicare și curățare a echipamentelor, cu excepția cazului în care expunerea la substanță este înlăturată în mod corespunzător prin însăși modul de proiectare și de fabricare a echipamentelor sau prin montarea unor componente de protecție specifice pe aceste echipamente.

                           PARTEA B
                     Pentru punerea în aplicare a principiilor uniforme menționate în anexa VI, se ține seama de concluziile raportului de examinare privind substanța activă carbendazim, în special de apendicele I și II.
                     Statele membre în cauză cer solicitantului să furnizeze Comisiei:

                                 —

                                 până la 1 decembrie 2011 cel mai târziu, informații cu privire la relevanța toxicologică și ecotoxicologică a impurității AEF037197;

                                 —

                                 până la 1 iunie 2012 cel mai târziu, examinarea studiilor incluse în lista din proiectul raportului de reevaluare din 16 iulie 2009 (volumul 1, nivelul 4 «Alte informații», pp. 155 – 157);

                                 —

                                 până la 1 iunie 2013 cel mai târziu, informații cu privire la soarta și comportamentul acestei substanțe (ruta degradării aerobe în sol), precum și la riscul pe termen lung pentru păsări.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva 2008/10/CE a Parlamentului European și a Consiliului din 11 martie 2008 de modificare a Directivei 2004/39/CE privind piețele instrumentelor financiare, în ceea ce privește competențele de executare conferite Comisiei

text:
               19.3.2008

               RO

               Jurnalul Oficial al Uniunii Europene

               L 76/33

      DIRECTIVA 2008/10/CE A PARLAMENTULUI EUROPEAN ȘI A CONSILIULUI

   din 11 martie 2008
   de modificare a Directivei 2004/39/CE privind piețele instrumentelor financiare, în ceea ce privește competențele de executare conferite Comisiei
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 47 alineatul (2),
   având în vedere propunerea Comisiei,
   având în vedere avizul Comitetului Economic și Social European (1),
   având în vedere avizul Băncii Centrale Europene (2),
   hotărând în conformitate cu procedura prevăzută la articolul 251 din tratat (3),
   întrucât:

               (1)

               Directiva 2004/39/CE a Parlamentului European și a Consiliului (4) prevede că anumite măsuri urmează să fie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (5).

               (2)

               Decizia 1999/468/CE a fost modificată prin Decizia 2006/512/CE, care a introdus procedura de reglementare cu control pentru adoptarea măsurilor care au un domeniu general de aplicare și care sunt destinate să modifice elemente neesențiale ale unui act de bază adoptat în conformitate cu procedura prevăzută la articolul 251 din tratat, printre altele, prin eliminarea unora dintre aceste elemente sau prin completarea actului cu noi elemente neesențiale.

               (3)

               În conformitate cu declarația Parlamentului European, a Consiliului și a Comisiei (6) privind Decizia 2006/512/CE, pentru ca procedura de reglementare cu control să se aplice actelor adoptate în conformitate cu procedura prevăzută la articolul 251 din tratat care sunt deja în vigoare, respectivele acte trebuie să fie adaptate în conformitate cu procedurile aplicabile.

               (4)

               Comisia ar trebui să fie împuternicită să adopte măsurile necesare pentru punerea în aplicare a Directivei 2004/39/CE, pentru a ține seama de evoluțiile tehnice din cadrul piețelor financiare și pentru a asigura aplicarea uniformă a directivei respective. Măsurile respective sunt destinate să adapteze definițiile și să modifice domeniul de aplicare a derogărilor prevăzute în directiva respectivă; să dezvolte sau să completeze dispozițiile directivei respective referitoare la cerințele de organizare sau la condițiile de funcționare impuse societăților de investiții sau instituțiilor de credit; și să introducă specificații detaliate cu privire la cerințele de transparență înainte și după tranzacționare impuse diferitelor sisteme de tranzacționare în temeiul directivei respective. Deoarece măsurile respective au un domeniu general de aplicare și sunt destinate să modifice elemente neesențiale ale Directivei 2004/39/CE prin completarea respectivei directive cu noi elemente neesențiale, acestea trebuie să fie adoptate în conformitate cu procedura de reglementare cu control prevăzută la articolul 5a din Decizia 1999/468/CE.

               (5)

               Directiva 2004/39/CE prevede o limitare în timp a competențelor de executare conferite Comisiei. În declarația lor cu privire la Decizia 2006/512/CE, Parlamentul European, Consiliul și Comisia au afirmat că decizia respectivă oferă o soluție orizontală și satisfăcătoare la dorința Parlamentului European de a putea controla punerea în aplicare a actelor adoptate în cadrul procedurii de codecizie și că, în consecință, competențele de executare ar trebui să fie conferite Comisiei fără o limitare în timp. Parlamentul European și Consiliul au declarat, de asemenea, că vor asigura adoptarea, cât mai rapid cu putință, a propunerilor vizând abrogarea în acte a dispozițiilor care prevăd o limitare în timp a delegării către Comisie a competențelor de executare. Ca urmare a introducerii procedurii de reglementare cu control, ar trebui să fie eliminată dispoziția prin care se instituie în Directiva 2004/39/CE respectiva limitare în timp.

               (6)

               Comisia ar trebui să evalueze periodic funcționarea dispozițiilor privind competențele de executare care îi sunt conferite, pentru a permite Parlamentului European și Consiliului să stabilească dacă domeniul de aplicare a acestor competențe și cerințele procedurale impuse Comisiei sunt adecvate și asigură atât eficiența, cât și responsabilitatea democratică.

               (7)

               Prin urmare, Directiva 2004/39/CE ar trebui, prin urmare, să fie modificată în consecință.

               (8)

               Deoarece modificările aduse Directivei 2004/39/CE prin prezenta directivă sunt de natură tehnică și se referă numai la procedura comitetului, acestea nu trebuie să fie transpuse de către statele membre. Prin urmare, nu este necesar să se prevadă dispoziții în acest sens,

         ADOPTĂ PREZENTA DIRECTIVĂ:
   Articolul 1
   Modificări
   Directiva 2004/39/CE se modifică după cum urmează:

               1.

               La articolul 2, alineatul (3) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următoarea teză:
                           „Măsurile respective, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               2.

               Articolul 4 se modifică după cum urmează:

                           (a)

                           la alineatul (1) punctul 2, cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           alineatul (2) se modifică după cum urmează:

                                       (i)

                                       cuvintele „ , în conformitate cu procedura prevăzută la articolul 64 alineatul (2),” se elimină;

                                       (ii)

                                       se adaugă următorul paragraf:
                                       „Măsurile menționate la prezentul articol, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               3.

               La articolul 13, alineatul (10) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următoarea teză:
                           „Măsurile respective, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               4.

               La articolul 15 alineatul (3) al doilea și al treilea paragraf, cuvintele „ , în conformitate cu procedura prevăzută la articolul 64 alineatul (2),” se înlocuiesc cu cuvintele „ , în conformitate cu procedura de reglementare menționată la articolul 64 alineatul (3),”.

               5.

               La articolul 18, alineatul (3) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               6.

               La articolul 19, alineatul (10) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               7.

               La articolul 21, alineatul (6) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               8.

               La articolul 22, alineatul (3) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               9.

               La articolul 24, alineatul (5) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               10.

               La articolul 25, alineatul (7) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următoarea teză:
                           „Măsurile respective, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               11.

               La articolul 27, alineatul (7) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               12.

               La articolul 28, alineatul (3) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               13.

               La articolul 29, alineatul (3) se modifică după cum urmează:

                           (a)

                           la primul paragraf, cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               14.

               La articolul 30, alineatul (3) se modifică după cum urmează:

                           (a)

                           la primul paragraf, cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               15.

               La articolul 40, alineatul (6) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               16.

               La articolul 44, alineatul (3) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               17.

               La articolul 45, alineatul (3) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următorul paragraf:
                           „Măsurile menționate la primul paragraf, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               18.

               La articolul 56, alineatul (5) se modifică după cum urmează:

                           (a)

                           cuvintele „ , în conformitate cu procedura prevăzută la articolul 64 alineatul (2),” se elimină;

                           (b)

                           se adaugă următoarea teză:
                           „Măsurile respective, destinate să modifice elemente neesențiale ale prezentei directive prin completarea acesteia, se adoptă în conformitate cu procedura de reglementare cu control menționată la articolul 64 alineatul (2).”

               19.

               La articolul 58 alineatul (4), cuvintele „ , în conformitate cu procedura menționată la articolul 64 alineatul (2),” se înlocuiesc cu cuvintele „ , în conformitate cu procedura de reglementare menționată la articolul 64 alineatul (3),”.

               20.

               Articolul 64 se modifică după cum urmează:

                           (a)

                           alineatul (2) se înlocuiește cu următorul text:
                           „(2)   Atunci când se face trimitere la prezentul alineat, se aplică articolul 5a alineatele (1)-(4) și articolul 7 din Decizia 1999/468/CE, având în vedere dispozițiile articolului 8 din respectiva decizie.”;

                           (b)

                           alineatul (3) se înlocuiește cu următorul text:
                           „(3)   Atunci când se face trimitere la prezentul alineat, se aplică articolele 5 și 7 din Decizia 1999/468/CE, având în vedere dispozițiile articolului 8 din respectiva decizie.
                           Termenul prevăzut la articolul 5 alineatul (6) din Decizia 1999/468/CE se stabilește la trei luni.”;

                           (c)

                           se adaugă următorul alineat:
                           „(4)   Până la 31 decembrie 2010 și, ulterior, cel puțin o dată la trei ani, Comisia reexaminează dispozițiile referitoare la competențele sale de executare și prezintă Parlamentului European și Consiliului un raport cu privire la modul în care aceste competențe au fost exercitate. Raportul analizează, în special, necesitatea propunerii de modificări la prezenta directivă de către Comisie, pentru a asigura un domeniu de aplicare adecvat al competențelor de executare conferite Comisiei. Concluzia cu privire la faptul că sunt sau nu necesare modificări este însoțită de o expunere de motive detaliată. Raportul este însoțit, dacă este necesar, de o propunere legislativă de modificare a dispozițiilor prin care se conferă Comisiei competențe de executare.”

         Articolul 2
   Intrarea în vigoare
   Prezenta directivă intră în vigoare în ziua următoare datei publicării în Jurnalul Oficial al Uniunii Europene.
   Articolul 3
   Destinatari
   Prezenta directivă se adresează statelor membre.

      Adoptată la Strasbourg, 11 martie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J. LENARČIČ

      (1)  JO C 161, 13.7.2007, p. 45.

      (2)  JO C 39, 23.2.2007, p. 1.

      (3)  Avizul Parlamentului European din 14 noiembrie 2007 (nepublicat încă în Jurnalul Oficial) și Decizia Consiliului din 3 martie 2008.

      (4)  JO L 145, 30.4.2004, p. 1. Directivă modificată ultima dată prin Directiva 2007/44/CE (JO L 247, 21.9.2007, p. 1).

      (5)  JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).

      (6)  JO C 255, 21.10.2006, p. 1.